CMO ผนึก “ไร้ท์แมน” ลุยธุรกิจอีเว้นท์ ตั้งเป้ารายได้รวมแตะ 3 พันลบ.ภายในปี 62
CMO ผนึก "ไร้ท์แมน" ลุยธุรกิจอีเว้นท์ ตั้งเป้ารายได้รวมแตะ 3 พันลบ.ภายในปี 62
22 ส.ค. 2559

บริษัท ซีเอ็มโอ จำกัด (มหาชน) หรือ CMO และบริษัท ไร้ท์แมน จำกัด เปิดเผยว่า บริษัทประกาศความร่วมมือเป็นพันธมิตรทางธุรกิจระหว่างกัน ซึ่งจะทำให้กลุ่มพันธมิตรทั้งสองบริษัทนี้มีศักยภาพเติบโตสูงสุด โดยมีแผนการลงทุนร่วมกันปีละ 400 ล้านบาท และตั้งเป้าหมายรายได้รวมอยู่ที่ 3 พันล้านบาทภายในปี 62 ครอบคลุมงานทุกประเภท ทั้งในกลุ่มธุรกิจอีเว้นท์,พิพิธภัณฑ์และศูนย์การเรียนรู้, งานคอมเมอร์เชียล อินทีเรีย, ธุรกิจท่องเที่ยว, ธุรกิจงานด้านเอนเตอร์เทนเม้นท์ และไลฟ์สไตล์ ตลอดจนกลุ่มงาน Event Supply อาทิ ระบบภาพ แสง เสียง และมัลติมิเดีย งานออกแบบก่อสร้างและการบริการระบบสาธารณูปโภคในงานอีเว้นท์